Nygammal vals

«Nygammal vals» er en svensk sang fra 1966, komponert av Bengt-Arne Wallin og med tekst av Björn Lindroth. Sangen vant svenske Melodifestivalen 1966 og ble fremført av Lill Lindfors og Svante Thuresson. I den internasjonale finalen i Luxembourg endte sangen på andreplass, bak Østerrikes Udo Jürgens og «Merci, Chérie». Det svenske resultatet skyldes i stor grad stemmer fra naboene i Danmark, Finland og Norge, som alle hadde sangen som sin favoritt. Av de 16 poengene ti «Nygammal vals», kom 15 av dem fra nabolandene.

Teksten til sangen er basert på H.C. Andersens eventyr Svinedrengen (Svinaherden på svensk).

Singler
Siden Lill Lindfors og Svante Thuresson holdt til på hvert sitt plateselskap, fikk de ikke lov til å gjøre en felles innspilling av låten. I stedet spilte Lill Lindfors inn sangen med Östen Warnerbring, mens Svante Thuresson spilte den inn med Ulla Hallin fra gruppen Gals and Pals.

I 1970 ble det gitt ut et livlig liveopptak fra et show med Lill Lindfors og Svante Thuresson, og samme år spilte Merit Hemmingson den inn. I 1994 ble Lindfors og Thuressons liveopptreden fra Eurovision Song Contest i Luxembourg for første gang gitt ut på en samle-CD.

Referanser 

Sveriges bidrag i Eurovision Song Contest
Bidrag til Melodifestivalen
Vinnere av Melodifestivalen
Sanger fra 1966